Na temelju članka 12. Pravilnika o unutarnjem redu Jedinstvenog upravnog odjela Općine Orehovica (KLASA: 022-05/21-01/35, URBROJ: 2109/22-01-21-1) od 15. srpnja 2021. godine, pročelnica Jedinstvenog upravnog odjela Općine Orehovica dana 23. kolovoza 2021. godine donosi

**O D L U K U**

**o radnom vremenu Jedinstvenog upravnog odjela Općine Orehovica**

**Članak 1.**

Ovom Odlukom uređuje se radno vrijeme Jedinstvenog upravnog odjela Općine Orehovica (dalje: Jedinstveni upravni odjel) te raspored radnog vremena tijekom tjedna i radnog dana, uredovni dani, vrijeme za rad sa strankama i druga pitanja u vezi s radnim vremenom.

**Članak 2**.

U Jedinstvenom upravnom odjelu radno vrijeme traje 40 sati tjedno.

Dnevno radno vrijeme u ponedjeljak, utorak i četvrtak je od 07.00 do 15.00 sati, srijedu od 07.00 do 16.00 sati i petak od 07.00 do 14.00 sati.

**Članak 3.**

U Jedinstvenom upravnom odjelu stranke se primaju prema sljedećem rasporedu:

* ponedjeljak, utorak, četvrtak i petak od 08.00 do 12.00 sati
* srijeda od 12.00 do 16.00 sati

**Članak 4.**

Dnevni odmor djelatnika tijekom radnog vremena traje od 10.30 do 11.00 sati.

**Članak 5.**

Iznimno, od odredaba članaka 2., 3. i 4. ove Odluke, ovisno o potrebama, za pojedine djelatnike može se pojedinačnim aktom čelnika tijela odrediti i drugačiji raspored tjednog radnog vremena i primanja stranaka te dnevni odmor djelatnika.

**Članak 6.**

Obavijest o radnom vremenu utvrđenom ovom Odlukom oglasit će se na oglasnoj ploči, ulaznim vratima i na web stranici Općine Orehovica.

**Članak 7**.

Ova Odluka stupa na snagu danom donošenja.

KLASA: 113-02/21-01/01

URBROJ: 2109/22-03/5-21-2

Orehovica, 23. kolovoza 2021. godine

**Pročelnica**

Mia Haramija, mag.iur.